На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2020. годину („Службени лист града Ниша“ број 101/2019, 91/2020) и предлога Службе за буџет, финансије и пореску администрацију број 400-1149/20-IV/01 од 28.12.2020. године,

Општинско веће општине Гаџин Хан на седници одржаној 28. децембра 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 79.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **220.000,00** динара (двестотинедвадесетхиљададинара) Дому здравља Гаџин Хан за трошкове набавке лабораторијске опреме.

1. Средства из тачке 1. овог предлога распоређују се у оквиру

**Раздео 5**

**Програм 12- Здравствена заштита**

**Програмска активност 1801-0001-Функционисање установа примарне здравствене заштите**

**Функционална класификација 720 – Ванболничке услуге**

**Позиција 108**

**Економска класификација 464200 – Капиталне дотације организацијама обавезног социјалног осигурања**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2020. годину и финансијског плана Општинске управе и Дома здравља Гаџин Хан утврђено је да на економској класификацији 512500-Медицинска и лабораторијска опрема нису планирана средства за набавку опреме за анализу урина.

 Директор Дома здравља ,,Гаџин Хан,, дана 23.12.2020. године донео је Одлуку о куповини лабораторијске опреме: NUA-50 1 и Clinical Centrifuge with 12x15 ml rotor, који су потребни за анализу урина.Према предрачуну који је испоставила NeoMedica број 00634 вредност наведене опреме износи 219.600,00 динара.

Средства се обезбеђују из текуће буџетске резерве.

.

Број: 06-400-680/20-III

У Гаџином Хану, 28.12.2020. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК,

 Милисав Филиповић